കാഞ്ചന 3 താരം അലക്സാന്ട്ര ജാവി ഗോവയില് മരിച്ച നിലയില് പനാജി നടി അലക്സാന്ട്ര ജാവി ഗോവയിലെ വീട്ടില് മരിച്ച നിലയില് 23 വയസായിരുന്നു. ഗോവയിലെ വാടക വീട്ടില് തൂങ്ങി മരിച്ച നിലയിലാണ് മൃതദേഹം കണ്ടെത്തിയത്. ആത്മഹത്യയാണെന്നാണ് പ്രാഥമിക നിഗമനം. നടിയുടെ മരണത്തില് പോലീസ് അന്വേഷണം ആരംഭിച്ചു. റഷ്യന് മോഡലും നടിയുമായി അലക്സാന്ട്ര രാഘവ ലോറന്സിന്റെ കാഞ്ചന 3 ലും അഭിനയിച്ചിരുന്നു. കുറച്ച് കാലമായി ഗോവയിലാണ് താരം താമസിച്ചിരുന്നത്. അടുത്തിടെ താരം കാമുകനുമായി വേര്പിരിഞ്ഞിരുന്നു. ഇതിനെ തുടര്ന്ന് കടുത്ത വിഷാദത്തിലായിരുന്നു അലക്സാന്ട്ര എന്നാണ് അയല്വാസികള് പറയുന്നത്. മരണവുമായി ബന്ധപ്പെട്ട് മുന് കാമുകനെ പൊലീസ് ചോദ്യം ചെയ്യും. 2019 ല് ചെന്നൈയിലെ ഒരു ഫോട്ടോഗ്രാഫര്ക്കെതിരേ ലൈംഗികപീഡനപരാതിയും നല്കിയിരുന്നു. ഇയാളെ പൊലീസ് അറസ്റ്റു ചെയ്തിരുന്നു. താരത്തിന്റെ മരണവുമായി ബന്ധപ്പെട്ട് ഇയാളെ ചോദ്യം ചെയ്യും. 2019ല് റിലീസായ കാഞ്ചനയില് പ്രേതമായാണ് അലക്സാന്ട്ര വേഷമിട്ടത്.